Elizabeth Gaskell

**Elizabeth Cleghorn Gaskell**, nada en Londres o 29 de setembro de 1810 e finada en Hampshire o 12 de novembro de 1865, foi unha novelista e escritora de relatos inglesa durante a época vitoriana. Foi así mesmo autora dunha destacada biografía de Charlotte Brontë. As súas novelas ofrecen un excelente retrato das vidas de moitos sectores sociais, e nalgúns casos foron levadas ao cinema ou á televisión, como sucede coa serie da BBC *Cranford*. A súa primeira novela, *Mary Barton*, publicouse en 1848. Algunhas das súas obras máis coñecidas son *North and South* (1854-1855) e *Wives and Daughters* (1865).

Unha das súas novelas curtas, *A curmá Phillis* publicouse en galego en 2022, na tradución dende o inglés de María Reimóndez.

## Traxectoria 
Elizabeth Gaskell naceu en 1810 no número 93 de Cheyne Walk, en Chelsea, que daquela aínda era considerado a periferia de Londres. A súa nai, Eliza Holland, proviña dunha familia prominente das Midlands que posuía boas conexións con outras familias unitarias de relevo, coma os Wedgood ou os Darwin. A súa nai feneceu en 1812. O seu pai, William Stevenson, pastor e escritor unitario, volvería casar.
miniatura|dereita|A autora en 1860.
A meirande parte da súa infancia transcorreu en Knutsford (Cheshire), onde vivía coa súa tía, Hannah Lumb. Esta localidade sería inmortalizada na novela *Cranford*. Alí moraba nunha casa grande de ladrillo, en Heathside (a rúa hoxe chámase Gaskell Avenue), fronte a unha gran zona aberta de Knutsford Heath. Gaskell tamén viviu en Stratford-upon-Avon e no norte de Inglaterra. Así mesmo, durante algún tempo residiu en Newcastle upon Tyne (canda o reverendo William Turner) e mais en Edimburgo.

Con 22 anos, Elizabeth casou con William Gaskell, un pastor da Capela Unitaria de Cross Street, en Manchester, que tiña a súa propia traxectoria literaria. O matrimonio radicouse en Mánchester, onde as proximidades industriais lle brindarían inspiración para algunhas das súas novelas. Os círculos nos que se movían os Gaskell xiraban ao redor de grandes literatos, disidentes relixiosos e reformadores sociais, coma William e Mary Howitt.

Os Gaskell tiveron un primeiro fillo que naceu morto, un segundo varón que morreu de escarlatina e catro fillas que acadaron a idade adulta.

Gaskell faleceu en Holybourne (Hampshire) en 1865 aos 55 anos.

## Obra 
### Novelas 
* *Mary Barton* (1848)
* *Ruth* (1853)
* *North and South* (1854–55)
* ''Sylvia's Lovers* (1863)
* *Wives and Daughters: An Everyday Story* (1865)

### Novelas curtas 
* *The Moorland Cottage* (1850)
* *Mr. Harrison's Confessions* (1851)
* *Cranford* (1851–53)
* *The Old Nurse's Story* (1852)
* *Lizzie Leigh* (1855)
* *My Lady Ludlow* (1859)
* *Round the Sofa* (1859)
* *Lois the Witch* (1861)
* *A Dark Night's Work* (1863)
* *Cousin Phillis* (1864)

### Relatos
* *Libbie Marsh's Three Eras* (1847)
* *The Sexton's Hero* (1847)
* *Christmas Storms and Sunshine* (1848)
* *Hand and Heart* (1849)
* *The Well of Pen-Morfa* (1850)
* *The Heart of John Middleton* (1850)
* *Disappearances* (1851)
* *Bessy's Troubles at Home* (1852)
* *The Old Nurse's Story* (1852)
* *Cumberland Sheep-Shearers* (1853)
* *Morton Hall* (1853)
* *Traits and Stories of the Huguenots* (1853)
* *My French Master* (1853)
* *The Squire's Story* (1853)
* *Half a Life-time Ago* (1855)
* *Company Manners* (1854)
* *The Poor Clare* (1856)
* *The Doom of the Griffiths* (1858)
* *Right at Last* (1858)
* *The Crooked Branch* (1859)
* *The Half-brothers* (1859)
* *Curious If True* (1860)
* *The Grey Woman* (1861)
* *The Cage at Cranford* (1863)
* *Crowley Castle* (1863)

### Non ficción 
* *Sketches Among the Poor* (poems 1837)
* *An Accursed Race* (1855)
* *The Life of Charlotte Brontë* (1857)
* *French Life'' (1864)

## Notas 
## Véxase tamén 
### Ligazóns externas 
* The Gaskell Society .